Kabupaten Pesisir Selatan
Kabupaten Pesisir Selatan adolah sabuah kabupaten di Sumatera Barat, Indonesia. Kabupaten iko mamiliki laweh wilayah 5.749,89 km² jo populasi ±420.000 jiwo. Ibu kotanyo iyolah Painan.
Geografis[suntiang | suntiang sumber]
Kabupaten Pesisir Selatan atau disabuik juo Kabupaten Pasisie Salatan, disingkek jo Pessel, sabalah utara babatehsan jo Kota Padang, sabalah timua jo Kabupaten Solok sarato Provinsi Jambi, sabalah salatan jo Provinsi Bengkulu sarato sabalah baraik jo Samudera Indonesia.
Kabupaten Pesisir Selatan talatak di tapi pantai, jo garih pantai sapanjang 218 kilometer Topografinyo tadiri dari dataran, gunuang dan pabukiktan nan marupokan papanjangan guguihsan Bukik Barisan. Badasarkan panggunoan lahan, 45,29 parsen wilayah tadiri dari rimbo, tamasuak kawasan Taman Nasional Kerinci Seblat, Cagar Alam Koto XI Tarusan, jo rawang gambuit.
Sajarah[suntiang | suntiang sumber]
Namo Pesisir Selatan atau Pasisie Salatan barasa dari namo daerah iko pado maso panjajahan Balando, afdeling zuid beneden landen (dataran randah bagian salatan). Kutiko itu pado tahun 1903 wilayah Banda Sapuluh Indopuro jo Kurinci manjadi afdeeling nan dipimpin dek asisten residen nan bakaduduakkan di Indopuro sabagai pusek pamarentahan.
Malalui UU no 12 Tahun 1956 daerah iko manjadi kabupaten Pesisir Selatan Kerinci. Tahun 1957 dengan lapehnyo Kerinci manjadi kabupaten surang dibawah provinsi Jambi, namonyo barubah manjadi Pesisir Selatan sajo.
Sabalun abaik 16[suntiang | suntiang sumber]
Sabalun abaik 16, wilayah Pesisir Selatan marupakan daerah sapanjang pesisir pantai Sumatera Barat nan tadiri dari rawang-rawang atau rao-rao dataran randah jo pabukiktan nan alah bapahuni. Pahuninyo wakatu itu masiah sangaik saketekt. Mereka barasa dari babagai nagari asa. Mereka tingga di sapanjang pasisie pantai sabagai nalayan. Sabagian mereka datang dari padalaman Sumatera atau hulu sungai Batang Hari. Sabagian lai panyabaran dari daerah Indojati atau Aie Puro. Dan sabagian dari mereka adolah urang-urang nan dikana sabagai Urang Rupik palarian dari daerah Sungai Pagu Muara Labuah jo sakitarnyo nan kamudian manyubarang ka Pulau Pagai.
Dipicayo sabalun abad 16 di mano pada era iko banyak tajadi ekspansi dan migrasi dari masyarakaik Darek (Luhak Nan Tigo) ka babagai daerah nan disabuik rantau, diduga kuaik wilayah Pesisir Selatan Tarusan Bayang dan Banda Sepuluh alah didiami dek masyarakaik dari Inderapura karano kerajaan Teluk Air Pura alah eksis samanjak abaik 9 Masehi, samantaro kerajaan Sungai Pagu baru badiri pado abaik 17 Masehi, baitu pulo karajaan Pagaruyung nan juo baru tagak pado abaik 17.
Rujuakan[suntiang | suntiang sumber]
Pautan lua[suntiang | suntiang sumber]
- (Indonesia) Situs Web Pemerintah Kabupaten Pesisir Selatan
- http://wawasanislam.wordpress.com/2008/04/30/lima-pilar-sejarah-pesisir-selatan/
- http://wawasanislam.wordpress.com/2008/04/30/syeikh-muhammad-dalil-bin-muhammad-fatawi/
- http://pondokbinjai.wordpress.com/ blog berita TAPAN di dunia maya
- http://www.minangforum.com/Thread-Pulau-Keong-yang-Menakjubkan
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn zsm_Latn zsm_Latn